യുപിയില് ഇന്നലെ 2.4 ലക്ഷം പരിശോധനയും 15 പുതിയ രോഗികളും കേരളത്തില് 1.6 ലക്ഷം ടെസ്റ്റില് തിരിച്ചറിഞ്ഞത് 29,322 ആക്ടീവ് കേസുകള് പ്രതിരോധ പ്രവര്ത്തനങ്ങള് പാളിയെന്ന് സമ്മതിച്ച് ഒടുവില് പിണറായി സര്ക്കാരും ഇളവുകളുള്ള നിയന്ത്രണത്തിലൂടെ ലക്ഷ്യം രണ്ടാഴ്ച കൊണ്ട് രോഗികളെ കുറയ്ക്കല് തിരുവനന്തപുരം: ഇന്നലെ രാജ്യത്ത് 42,346 കോവിഡ് കേസുകള്. ഇതില് 29,322ഉം കേരളത്തില്. 340 പേരാണ് ഇന്നലെ കോവിഡു കാരണം മരിച്ചത്. ഇതില് 131 എണ്ണവും കേരളത്തില്. ആകെയുള്ളത് 3,99,498 കോവിഡ് ആക്ടീവ് കേസുകളാണ് രാജ്യത്ത്. അതില് 2,46,467 പേരും കേരളത്തിലെ ആശുപത്രികളിലാണ് കിടക്കുന്നത്. ഈ കണക്കുകളിലെ പ്രതിസന്ധി കേരളാ സര്ക്കാരും തിരിച്ചറിയുന്നു. ഇനി തള്ളുകളില്ല. നടപടികളിലേക്ക് കടക്കുമെന്നാണ് മുഖ്യമന്ത്രി പിണറായി വിജയന് നല്കുന്ന സൂചന. കേരളത്തില് 29,232ഉം മഹാരാഷ്ട്രയില് 4313ഉം കര്ണ്ണാടകയില് 1220ഉം തമിഴ്നാട്ടില് 1566ഉം ആന്ധ്രാപ്രദേശില് 1520 കേസുകളുമാണ് ഇന്നലെ റിപ്പോര്ട്ട് ചെയ്തത്. അതായത് ആകെ രോഗികളുടെ 95 ശതമാനത്തോളവും ഈ അഞ്ച് സംസ്ഥാനങ്ങളിലാണുള്ളത്. ഫലത്തില് രാജ്യത്തിന്റെ ബഹുഭൂരിഭാഗം സംസ്ഥാനങ്ങളും കോവിഡ് ഭീതിയെ അതിജീവിച്ചു കഴിഞ്ഞു. ഇന്നലെ 2.4 ലക്ഷം പരിശോധന നടത്തിയപ്പോള് യുപിയില് കണ്ടെത്തിയത് വെറും 15 പുതിയ കോവിഡ് കേസുകളാണ്. രോഗവ്യാപനം അതിരൂക്ഷമാകുമ്ബോഴും കേരളത്തില് ഇന്നലെ നടന്നത് വെറും 1.6ലക്ഷം ടെസ്റ്റുകാണ്. പ്രതിരോധത്തിന് അപ്പുറം നിയന്ത്രണ നടപടികള് ഇനി കേരളം എടുക്കേണ്ടതുണ്ട്. സംസ്ഥാനത്ത് കോവിഡ് വ്യാപനം തടയാന് ഇനി ലോക്ഡൗണ് ഉണ്ടാകില്ലെന്നു മുഖ്യമന്ത്രി പിണറായി വിജയന് സൂചന നല്കി. വീടുകളില് ക്വാറന്റീനിലുള്ളവര് പുറത്തിറങ്ങിയാല് പിഴ ചുമത്തണമെന്നും അവരുടെ സ്വന്തം ചെലവില് ക്വാറന്റൈന് കേന്ദ്രങ്ങളിലേക്കു മാറ്റണമെന്നും തദ്ദേശസ്ഥാപന പ്രതിനിധികളുമായി നടത്തിയ വിഡിയോ യോഗത്തില് മുഖ്യമന്ത്രി നിര്ദ്ദേശിച്ചു. വാക്സിനേഷനൊപ്പം മറ്റ് നിയന്ത്രണങ്ങളിലൂടെ രോഗ വ്യാപനം കുറയ്ക്കുകയാണ് ലക്ഷ്യം. സംസ്ഥാന വ്യാപക ലോക്ഡൗണ് പോലുള്ള നടപടികള് സമ്ബദ്ഘടനയ്ക്കും ജീവനോപാധികള്ക്കും സൃഷ്ടിക്കുന്ന പ്രതിസന്ധി വലുതാണ്. സാമൂഹിക പ്രതിരോധശേഷി നേടി സാധാരണ നിലയിലേക്കു നീങ്ങണമെന്നാണു വിദഗ്ധരുടെ അഭിപ്രായമെന്നും പറഞ്ഞു. ഞായര് ലോക്ഡൗണ്, രാത്രി കര്ഫ്യൂ എന്നിവ പിന്വലിക്കണമെന്ന ആരോഗ്യ വിദഗ്ധരുടെ ശുപാര്ശയുടെ പശ്ചാത്തലത്തില് കോവിഡ് സാഹചര്യം വിലയിരുത്തുന്നതിനുള്ള അവലോകന യോഗം മുഖ്യമന്ത്രിയുടെ അധ്യക്ഷതയില് ഇന്നു ചേരും. പ്രായോഗികമായവ നടപ്പാക്കും. രണ്ടാം തരംഗത്തില് കോവിഡ് കേസുകള് കുതിച്ചുയരാന് കാരണം പ്രതിരോധ പ്രവര്ത്തനങ്ങളില് സംഭവിച്ച വിള്ളലാണെന്നു സംസ്ഥാന സര്ക്കാര് സമ്മതിച്ചു കഴിഞ്ഞു. ക്വാറന്റൈന്, ഐസലേഷന് വ്യവസ്ഥകള് കര്ശനമാക്കുന്നതിനു ചീഫ് സെക്രട്ടറി വി.പി. ജോയി ഇന്നലെ ഇറക്കിയ ഉത്തരവിലാണ് ഇക്കാര്യം പരോക്ഷമായി വ്യക്തമാക്കുന്നത്. രാജ്യത്ത് ഏറ്റവും കൂടുതല് കേസുകള് ഇപ്പോള് കേരളത്തിലാണ്. പൊലീസും തദ്ദേശ സ്ഥാപനങ്ങളും പിന്മാറുകയും ആരോഗ്യ വകുപ്പിനു വാക്സിനേഷനില് ശ്രദ്ധ കേന്ദ്രീകരിക്കേണ്ടി വന്നതുമാണു പ്രതിരോധ പ്രവര്ത്തനങ്ങളെ തളര്ത്തിയത്. ക്വാറന്റീനില് കഴിയുന്നവര് മറ്റുള്ളവരുമായി സമ്ബര്ക്കത്തില് ഏര്പ്പെടുന്നില്ലെന്നു വിവിധ സര്ക്കാര് വകുപ്പുകള് ഉറപ്പാക്കണമെന്നു ചീഫ് സെക്രട്ടറിയുടെ ഉത്തരവില് പറയുന്നു. വാര്ഡ്തല സമിതികള്, റവന്യു തദ്ദേശസ്ഥാപന ആരോഗ്യ പൊലീസ് വകുപ്പുകള് എന്നിവ ക്വാറന്റൈന് കര്ശനമാക്കുന്നതില് ഇടപെടണം. ക്വാറന്റീനില് കഴിയുന്നവര്ക്ക് അത്യാവശ്യ ഘട്ടത്തില് അവശ്യസാധനങ്ങള് എത്തിക്കാനും ഈ വകുപ്പുകള്ക്കാണു ചുമതല. ക്വാറന്റൈന് ലംഘിക്കുന്നവര്ക്കെതിരെ വിവിധ നിയമങ്ങള് അനുസരിച്ചു കര്ശന നടപടി സ്വീകരിക്കുമെന്നും ഉത്തരവില് പറഞ്ഞിട്ടുണ്ട്. രണ്ടാഴ്ച കൊണ്ട് ആക്ടീവ് കേസുകളും രോഗികളുടെ എണ്ണവും കുറയ്ക്കാനാണ് കേരളത്തിന്റെ തീരുമാനം. രാജ്യത്തെ കോവിഡ് ഹബ്ബ് എന്ന പേരുദോഷം ഒഴിവാക്കുകയാണ് ലക്ഷ്യം. ഇതിന് വേണ്ട ഇടപെടലുകള് കേന്ദ്ര മാര്ഗ്ഗ നിര്ദ്ദേശങ്ങള് കൂടി തിരിച്ചറിഞ്ഞ് ചെയ്യാന് സര്ക്കാര് നിര്ബന്ധതരാകുമെന്നാണ് സൂചന. Stories you may Like